Ο ρόλος της συν-δημιουργίας αξίας στη διαμόρφωση των μελλοντικών προθέσεων συμπεριφοράς συμμετεχόντων σε αθλητικά γεγονότα
Creators: name: Γκατζαβέλη, Σοφία Ιωάννη
Publisher: name: Aristotle University of Thessaloniki
Year: 2021
Subjects: Συν-δημιουργία αξίας
Πελατειακό ταξίδι
Αθλητικά γεγονότα
Value co-creation
Customer Journey
Sport events

description: Ελληνική περίληψη H προσέγγιση της θεωρίας του μάρκετινγκ έχει αλλάξει και αντιμετωπίζει τον πελάτη ως συν-δημιουργό αξίας με τον πάροχο υπηρεσιών και όχι ως παθητικό δέκτη των προσφερόμενων υπηρεσιών (Vargo &amp; Lusch, 2016). Παρά το γεγονός ότι η συνδημιουργία αξίας έχει διερευνηθεί στο χώρο του αθλητισμού, δεν έχει διερευνηθεί εκτενώς σε πολλά αθλητικά πλαίσια (Woratschek, Gerge, &amp; Popp, 2020) και συγκεκριμένα σε δρομικά γεγονότα. Η παρούσα μελέτη είχε σαν σκοπό να χαρτογραφήσει την εμπειρία δρομέων και ομάδων διοργάνωσης (εθελοντές και διοργανωτές) διαφόρων δρομικών γεγονότων και μέσω αυτής να προσεγγιστούν τα σημαντικά σημεία επαφής για τον καθένα και έπειτα να διερευνηθεί ο τρόπος με τον οποίο συν-δημιουργείται αξίας. Για την καλύτερη κατανόηση της εμπειρίας, πραγματοποιήθηκαν δεκαεφτά (17) ημι-δομημένες συνεντεύξεις σε τρεις (3) ομάδες: δρομείς, διοργανωτές και εθελοντές. Οι δρομείς συγκαταλεγόμενοι στον ρόλο του πελάτη και διοργανωτές με τους εθελοντές στον ρόλο του παρόχου υπηρεσιών, με τους τελευταίους να αποτελούν το προσωπικό πρώτης γραμμής. Η ανάλυση των συνεντεύξεων πραγματοποιήθηκε με την ποιοτική μέθοδο της θεματικής ανάλυσης. Συνολικά έγιναν τρεις (3) θεματικές αναλύσεις, μια για κάθε ομάδα. Τα σημαντικά σημεία για τους διοργανωτές ήταν οι συνεργασίες με φορείς, η διαχείριση εθελοντών, οι μελλοντικές προθέσεις των δρομέων, η προώθηση του αγώνα και το ίδιο το αθλητικό γεγονός και οι διαστάσεις που το απαρτίζουν. Στη συνέχεια, τα σημαντικά σημεία για τους εθελοντές ήταν η αλληλεπίδρασή τους με άλλους εθελοντές, διαχείριση εθελοντών, η έλλειψη ασφάλειας, οι παροχές και ο εξοπλισμός και η ικανοποίησή τους. Επιπλέον, σημαντικά σημεία για τους δρομείς αποτέλεσαν η χρησιμοποιούμενη τεχνολογία, η αλληλεπίδραση με τρίτους, τα κίνητρα τους, το αποτέλεσμά του αγώνα και το ίδιο το αθλητικό γεγονός και οι διαστάσεις τους. Τέλος, οι τρόποι συνδημιουργίας αξίας που έγιναν αντιληπτοί από τις απαντήσεις όλων των συμμετεχόντων της έρευνας ήταν: η ατμόσφαιρα, η ανατροφοδότηση, η ανοχή προς τη διοργάνωσης, η συμπεριφορά των δρομέων, η υπεύθυνη συμπεριφορά, η προσωπική φροντίδα, ανταλλαγή πληροφοριών, οι πηγές πληροφόρησης, και το αποτέλεσμα – προσωπική επίδοση.
description: The approach to marketing theory has changed and treats the customer as a cocreator of value with the service provider and not as a passive recipient of the services offered (Vargo &amp; Lusch, 2016). Although co-creation of value has been explored in the field of sport, it has not been extensively explored in many sporting contexts (Woratschek, Gerge, &amp; Popp, 2020) and specifically in running events. The purpose of this study was to map the experience of runners and organizing teams (volunteers and organizers) of various running events, and through it, to approach the important points of contact for each and then to explore how value is co-created. For a better understanding of the experience, seventeen (17) semi-structured interviews were conducted in three (3) groups: runners, organizers, and volunteers. Runners in the role of customer and organizers with volunteers in the role of service provider, with the latter being the front line staff. The analysis of the interviews was carried out with the qualitative method of thematic analysis. In total, three (3) thematic analyses were carried out, one for each team. The important points for the organizers were the collaborations with organizations, the management of volunteers, the future intentions of the runners, the promotion of the race and the sporting event itself, and the dimensions that make it up. Next, the important points for the volunteers were their interaction with other volunteers, volunteer management, lack of security, facilities and equipment and their satisfaction. In addition, important points for the runners were the technology used, the interaction with third parties, their motivations, the result of the race and the sporting event itself and their dimensions. Finally, the ways of co-creation of value, that were perceived by the answers of all participants in the research were: atmosphere, feedback, tolerance for the difficulties of the organization, the behavior of runners, responsible behavior, personal care, exchange of information, sources of information, and the result - personal performance.